Lav et referat af nedenstående tekst:

Tekst:
De sidste forberedelser er i gang for Emma Katrine Guldberg. Fra torsdag deltager hun i DM i Skills, hvor hun skal forsøge at kæmpe med om titlen som landets bedste sosu-elev. Derfor bliver konkurrenceformen pudset af, så hun er helt klar til at dyste mod andre elever ved konkurrencen, der finder sted i Kalundborg fra 28. til 30. april. - Det er selvfølgelig lidt nervepirrende, men det er også en del af det, der gør det fedt at være med. Man får lov til at vise, hvad det indebærer, siger Emma Katrine Guldberg, der er sosu-assistent-elev på Sosu Nord i Aalborg. Sammen med sin makker bliver Emma Katrine præsenteret for forskellige opgaver, som skal løses på bedst mulig vis. - Det foregår ligesom ude i virkeligheden, hvor man kommer ind til en borger. Der er skuespillere på, som sætter sig godt ind i rollen, så det bliver ligesom ude i den virkelige verden, siger Emma Katrine Guldberg. 290 elever dyster mod hinanden Mandagens generalprøve finder sted foran et publikum bestående af 10. klasseselever og studerende på Sosu Nord. - Jeg er altid imponeret over, hvor meget faglighed, vi får vist frem, når vi arbejder på denne måde. Jeg bliver imponeret, når jeg ser publikum, der sluger det hele råt, for det kan være svært at forklare, når man ikke kender branchen, siger Maybritt Skak Pedersen, der er chef for rekruttering, partnerskaber og kompetenceudvikling på Sosu Nord. DM i Skills er en konkurrence for landets erhvervsuddannelseselever. I alt deltager 290 elever fra erhvervsuddannelserne inden for 49 forskellige fag. Formålet med konkurrencen er at få flere unge til at få øjnene op for erhvervsuddannelserne. - De unge får øje på, at der er noget andet, end det renommé, der er, og de fordomme, der kan være, siger Maybritt Skak Pedersen. Skal have styr på nerverne For Emma Katrine Guldberg er der ingen tvivl. Hun er endt på den helt rette hylde med uddannelsen til sosu-assistent. - Jeg har valgt det, fordi jeg altid har brændt for at arbejde med mennesker, så det var egentlig nemt for mig at vælge. Det her med at gøre en forskel for andre i hverdagen, det betyder meget for mig, siger Emma Katrine Guldberg. Generalprøven er ved at være slut på Sosu Nord. Nu er der bare tilbage at få styr på nerverne, inden det går løs på torsdag til DM i Skills. - Mine personlige forventninger er, at vi går så langt som muligt, og vi får en kæmpe oplevelse ud af det, siger Emma Katrine Guldberg.

Referat:
DM i Skills løber af stablen fra torsdag til lørdag. Nordjyske Emma Katrine Guldberg er med i sosu-konkurrencen.